2.   Liikmesriigid kohustavad energiatarnijaid, kes müüvad tarbijatele taastuvenergiat, viidates taastuvenergia keskkondlikele või muudele eelistele, tõendama, et nende müüdud taastuvenergia kogus ületab vähemalt ühe kolmandiku võrra koguse, mis on vajalik I lisa A ja B osas sätestatud  kohustuslike eesmärkide saavutamiseks. Sel eesmärgil nõuavad liikmesriigid, et tarnijad esitaksid pärast käesoleva direktiivi jõustumise kuupäeva käivitunud käitiste puhul tühistamiseks päritolutagatised, mis vastavad nõutud lisapakkumise osakaalule ning anti välja energiatootmiseks, mida ei võeta arvesse, kui mistahes liikmesriigis kontrollitakse käesoleva direktiivi riiklike eesmärkidega seotud nõuete järgimist.